12. februar 2015

Referat fra møte i kommunalt foreldreutvalg 2. februar 2015

Tilstede; Svein Reistad, Steinar Flatemo, Jo Torje Pålsrud, Eirik Rykhus, Leni Strømstad, Sissel Berg, Mona Godø, Christin Kramprud og Roger Synslien

Forfall; Bente Huuse

Sak 1/2015 Storforeldremøte.

Astrid Stuve og Roger Synslien har vært i kontakt med Guro Øiestad som virker til å passe fint i tematikken. Gjennomføring blir et samarbeid mellom folkebiblioteket og skolene. Folkebiblioteket har midler til foredragsholder. I tillegg blir det vurdert å kjøpe inn klassesett til skolene som omhandler temaet. Aktuell gjennomføring er mellom vinterferien og påske, ev. til høsten. Vi kan vurdere å legge opp til et åpent møte for alle i Øyer for å trekke folk. Det er ikke gjort noen endelig avtale med foredragsholder enda. Roger informerer rektorene om planene.

Sak 2/2015 SFO i ferier.

 Det er få påmeldte til SFO i ferier, spesielt høst- og vinterferien. Høstferien 2014 og vinterferien 2015 ble SFO avlyst etter at foreldrene fikk vite antall barn som var påmeldt. Hvordan tenker vi oss dette i fortsettelsen? KFU mener at det ikke kan bli konkludert med at det ikke er behov, selv om foreldrene ordnet barnepass på annet vis ved de to siste feriene. Kommunen bør ha et ansvar for å organisere et tilbud, slik at foreldre ikke kommer opp i vanskelige situasjoner. Det er viktig å sette en grense for minimum antall elever ved SFO og ev. samkjøre med barnehagene dersom for få påmeldte.

Sak 3/2015 MOT.

 Innspill fra skolefaglig ansvarlig om kommunen skal gå inn i MOT prosjektet. KFU trenger tid til å lese seg opp på hva dette innebærer, før det blir tatt noe stilling til dette. Les mer på <www.mot.no>

Sak 4/2015 Neste møte:

 Mandag 27. april kl. 19.00 på Aurvoll.

 Referent

 Roger Synslien